Miss Universe 1966

Ang Miss Universe 1966 ay ang ika-15 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong Hulyo 16, 1966.

Pagkatapos ng kompetisyon, kinoronahan ni Apasra Hongsakula ng Taylandiya si Margareta Arvidsson ng Suwesya bilang Miss Universe 1966. Ito ang pangalawang tagumpay ng Suwesya sa kasaysayan ng kompetisyon. Nagtapos bilang first runner-up si Satu Charlotta Östring ng Pinlandiya, habang nagtapos bilang second runner-up si Cheranand Savetanand ng Taylandiya.

Mga kandidata mula sa 58 bansa at teritoryo ang lumahok sa kompetisyong ito. Pinangunahan ni Jack Linkletter ang kompetisyon, samantalang sina Pat Boone at June Lockhart ang nagbigay ng komentaryo sa buong kompetisyon. Ito ang unang edisyon na ipapalabas sa telebisyon gamit ang colorcast.

Kasaysayan

Pagpili ng mga kalahok 
Ang mga kalahok mula sa 58 mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanyang bansa/teritoryo matapos maging isang runner-up sa kanyang kompetisyong pambansa, at isang kandidata ang nailuklok upang kumatawan sa kanyang bansa/teritoryo matapos ang pag-urong ng orihinal na kalahok.

Mga pagpalit 
Iniluklok ang first runner-up ng Miss Dominion of Canada 1966 na si Marjorie Schofield upang kumatawan sa kanyang bansa matapos magkasakit si Miss Dominion of Canada 1966 Diane Coulter.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Guam at Guyana, at bumalik ang mga bansang Arhentina, Libano, Moroko, Singapura, Suriname, Trinidad at Tobago, at Tsile. Huling sumali noong 1962 ang Libano at Singapura, noong 1963 ang Moroko, at noong 1964 ang Arhentina, Surinam at Trinidad at Tobago bilang Trinidad. Hindi sumali ang mga bansang Australya, British Guiana, Hong Kong, Mehiko, Portugal, Republikang Dominikano, Tunisya, at Urugway. Hindi sumali ang British Guiana matapos nitong lumaya sa Reyno Unido bilang bansang Guyana. Hindi sumali ang mga bansang Australya, Hong Kong, Mehiko, Portugal, Republikang Dominikano, Tunisya, at Urugway matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga espesyal na parangal

Kompetisyon

Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Simula sa edisyong ito, imbis na ipinakilala ang 15 mga semifinalist sa paunang kompetisyon, ang 15 mga semifinalist ay isa-isang tinawag sa pangwakas na kompetisyon sa walang partikular na pagkakasunud-sunod. Matapos banggitin ang kanilang bansa, isa-isang nakipanayam ang mga semifinalist kay Jack Linkletter. Pagkatapos nito, kumalahok sa swimsuit competition at evening gown competition ang 15 mga semfinalist, at kalaunan ay napili ang limang pinalista na sumabak sa final interview.

Komite sa pagpili 

 Sigvard Bernadotte – Konde ng Wisborg, dating Prinsipe ng Suwesya
 Anthony Delano – manunulat na Ingles, foreign correspondent ng Daily Mirror
 Philippe Halsman – litratistang Latbiyano
 Dong Kingman – pintor na Intsik
 Sukich Nimmanheminda – Embahador ng Taylandiya sa Estados Unidos
 Earl Wilson – kolumnistang Amerikano para sa New York Post
 Armi Kuusela – Miss Universe 1952 mula sa Pinlandiya
 Akira Takarada – aktor na Hapones
 Eartha Kitt – mangaawit na Amerikana
 Konde Jean de Beaumont – negosyante at politikong Pranses

Mga kandidata 

58 kandidata ang lumahok para sa titulo.

Mga tala

Mga sanggunian

Panlabas na kawing 

 

1966